ROMÂNIA                                                                                          
JUDEŢUL VRANCEA

CONSILIUL JUDEŢEAN                                          
HOTĂRÂREA  nr. 229
 din 23 septembrie 2026
 
privind: aprobarea rectificării bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2026

Consiliul Județean Vrancea,
· având în vedere Referatul Serviciului Buget nr. 201/27885 din22.09.2026 cu privire la aprobarea rectificarii bugetelor proprii ale Judeţului Vrancea pentru finanţarea Unităţii Administrativ Teritoriale Județul Vrancea şi a instituţiilor publice de sub autoritatea Consiliului Judeţean Vrancea, pe anul 2026;

· luând act de:
· propunerile structurilor de specialitate ale Consiliului Județean Vrancea privind necesarul de fonduri pe anul 2026;
· Hotărârea Consiliului Județean Vrancea nr. 224 din 17.09.2026 privind ,,Aprobarea rectificării bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2026” ;
· ținând cont de:
· art.20 alin.(1) lit.c), art.41 alin.(1), art. 45 alin.(2), art.46 și art.49 alin.(5) și (6) din Legea finanțelor publice locale nr. 273/2006, cu modificările şi completările ulterioare; 
· Legea nr. 43/2026 a bugetului de stat pe anul 2026;
· Ordinul ministrului finanțelor publice pentru aprobarea clasificației indicatorilor privind finanțele publice nr. 1954/2005, cu modificările și completările ulterioare;
· Hotărârea Guvernului nr. 682/2026 privind stabilirea bugetului pentru implementarea Programului pentru școli al României în perioada 2023-2029, aprobat prin Hotărârea Guvernului nr. 652/2023 privind aprobarea Programului pentru școli al României în perioada 2023-2029, precum și pentru stabilirea bugetului pentru implementarea acestuia în anul școlar 2023-2024, pentru anul școlar 2026-2027, precum și pentru modificarea și completarea Hotărârii Guvernului nr. 652/2023 privind aprobarea Programului pentru școli al României în perioada 2023-2029, precum și pentru stabilirea bugetului pentru implementarea acestuia în anul școlar 2023-2024, precum și pentru modificarea anexelor nr. 1-3 la Hotărârea Guvernului nr. 775/2025 privind stabilirea bugetului pentru implementarea Programului pentru școli al României în perioada 2023-2029, aprobat prin Hotărârea Guvernului nr. 652/2023, pentru anul școlar 2025-2026, precum și pentru modificarea și completarea Hotărârii Guvernului nr. 652/2023 privind aprobarea Programului pentru școli al României în perioada 2023-2029, precum și pentru stabilirea bugetului pentru implementarea acestuia în anul școlar 2023-2024;
· luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;  
- 
în baza prevederilor art.173 alin.(3) lit.a) din O.U.G. nr.57/2019 privind Codul administrativ, cu modificările și completările ulterioare;

-
în temeiul art.196 alin.(1) lit.a) din O.U.G. nr.57/2019 privind Codul administrativ, cu modificările și completările ulterioare,
HOTĂRĂŞTE :
Art.1 Aprobarea „Programului anual de investiții publice, pe grupe de investiții și surse de finanțare pe anul 2026”, conform anexei nr. 1 și a structurii acestuia: lista utilajelor, dotărilor și altor cheltuieli de investiții, lista obiectivelor de investiții și fișele obiectivelor de investiții din cadrul bugetului local – (sursa A)  – conform anexei nr. 2.
Art.2 Aprobarea Raportului privind rezultatele etichetării cheltuielilor bugetare aferente obiectivelor de investiții cuprinse în programul anual de investiții pentru anul 2026, potrivit anexei nr. 3.
Art.3 Aprobarea creditelor de angajament aferente bugetului local al județului Vrancea la subcapitolul 65.50 – Alte cheltuieli în domeniul învățământului, titlul 57 – Ajutoare sociale cu suma de 10.869.093 lei.
Art.4 Anexele nr. 1-3 fac parte integrantă din prezenta hotărâre. 
Art.5 Execuția bugetului județului se realizează sub controlul nemijlocit al Președintelui Consiliului Județean Vrancea.

Art.6 Președintele Consiliului Județean are obligaţia de a angaja şi de a utiliza creditele bugetare numai în limita prevederilor şi destinațiilor aprobate, pentru cheltuieli strict legate de activitatea bugetului propriu al județului şi cu respectarea legislației financiare.  

Art.7 Prevederile prezentei hotărâri vor fi duse la îndeplinire de Președintele Consiliului Județean Vrancea prin structurile de specialitate ale Consiliului Județean Vrancea şi de către ordonatorii secundari și terțiari de credite de sub autoritatea Consiliului Județean Vrancea şi vor fi comunicate celor interesați de secretarul general al județului prin Compartimentul Monitor Oficial Local din cadrul Serviciului Juridic.
Președintele

Consiliului Județean Vrancea

Nicușor HALICI  
                                                                                       Contrasemnează,                                                                                                    
                                                                                                                                 pentru  Secretar general al județului

                                                                                                             Camelia Mățău

